cyanic-selkie/wikianc huggingface dataset:
Mars Express
De Mars Express (ofgekierzt MEX) ass eng Mars-Sond vun der ESA. Si gouf am Juni 2003 gestart an hat de Planéit de 25. Dezember 2003 erreecht. D'Haaptaufgab vun der Missioun war déi vollstänneg Kartograféierung vum Mars, d'Erfuersche vu senger Atmosphär, senger Uewerfläch souwéi dem Material, dat a bis zu zwéi Meter Déift läit. Zousätzlech hat d'Sond d'Landeinstrument Beagle 2 u Bord. D'Primärmissioun vum Orbiter war ufanks Juni 2004 op ee Marsjoer (ongeféier 23 Äerdméint) ausgeluecht. Si gouf an der Tëschenzäit schonn e puermol verlängert, a soll op d'mannst bis 2026 lafen.
Fräi Software
Eng fräi Software (engl: free software) ass eng Software, déi dem Benotzer d'Fräiheet an d'Recht garantéiert, se ze benotze wéi e wëll. Dat heescht et ass net nëmmen de Programméierer, mee och de Benotzer, deen de Quelltext däerf ausféieren, änneren a kopéieren, an adaptéiert Versiounen verbreeden.
Mars Express
Missiounsoflaf
De Lander Beagle 2 sollt de 25. Dezember 2003 um Mars landen, fir do no organesche Liewensspueren ze sichen. Well trotz alle Versich kee Kontakt hiergestallt konnt ginn, gouf d'Landeinstrument den 11. Februar 2004 als verluer erkläert.
De Mars Express hat déi plangméisseg Ëmlafbunn ëm de Mars am Januar 2004 erreecht. D'Sond kreest ëm de Planéit op enger elliptescher polnoer Bunn mat enger Inklinatioun vu 86°, am Minimalofstand vu bal 300 km a Maximaldistanz vun 11.000 km.
Fräi Software
Bekannt fräi Softwarë sinn zum Beispill de Webbrowser Mozilla Firefox an de Bildbeaarbechtungsprogramm GIMP.
Mars Express
Ausfuere vun de MARSIS-Antennen
Déi lescht Episod an der Instrumentenaktivéierung u Bord vum Mars Express war d'Ausfuere vun zwou 20 m an enger 7 m laanger MARSIS-Antenn. Dat Instrument war virgesi fir bis zu en ettleche Kilometer ënner der Uewerfläch no flëssegem oder gefruerenem Waasser ze sichen. Déi éischt Antenn gouf de 4. Mee ausgefuer, allerdéngs gouf kuerz dono festgestallt, datt eent vun den Antennensegmenter net komplett fest souz. Awer schonn den 10. Mee war et den ESA-Ingenieure gelongen, d'Antenn ganz auerneen ze falen, andeems dat net festgeklemmt Segment am Sonneliicht opgewiermt gouf. Déi zweet 20 m Antenn gouf den 13. Juni ausgefuer, virdru gouf déi zesummegeklappt Antenn och am Sonneliicht opgewiermt. De 16. Juni gouf de Virgank als erfollegräich deklaréiert. De 17. Juni gouf déi drëtt a lescht, 7 m laang Antenn, ausgefuer. No weideren Tester konnt MARSIS de 4. Juli 2005 mat senger wëssenschaftlecher Aarbecht ufänken.
João Gilberto
De João Gilberto, gebuer den 10. Juni 1931 als João Gilberto Prado Pereira de Oliveira zu Juazeiro, Bahia, a gestuerwen de 6. Juli 2019 zu Rio de Janeiro, war e brasilianesche Gittarist, Sänger a Komponist, deen nieft dem Antônio Carlos Jobim als Erfinder vun der Bossa Nova gëllt.
Sixty8
Sixty8 ass e lëtzebuergeschen Documentaire vum Andy Bausch.
João Gilberto
De luese Gesang an de Rhythmus vu sengem Gittarspill si charakteristesch fir dem Gilberto seng Musek.
Sixty8
En hat de 27. September 2017 Première.
João Gilberto
Op sengem Debüt-Album (1959) Chega de Saudade (No more Blues) huet hie mam Jobim zwee Stécker opgeholl, an anerer op där Plack, wéi Desafinado a Samba de uma nota só (One Note Samba), goufen herno Standarden. 1963 huet hien zesumme mam Jobim, mat senger Fra, der Sängerin Astrud Gilberto, a mam Saxophonist Stan Getz zu New York den Album Getz/Gilberto opgeholl, op deem d'Stéck The Girl from Ipanema ass an deen d'Museker an d'Bossa Nova weltbekannt gemaach huet. 1980 as hien hannescht a Brasilien gaangen.
Fräi Software
Déi véier Fräiheeten
Eng Software ass fräi wann d'Benotzer déi follgend véier Fräiheeten hunn:
Sixty8
Ëm wat geet et am Film?
De Film ass en Zesummeschnëtt aus Interviewe vun Zäitzeien, Dokumenter an nogestallten Zeenen. En erzielt op eng anekdotesch Aart a Weis d'Zäit ëm an nom Mee 1968 zu Lëtzebuerg, a méi prezis tëscht 1967 an 1971. Erzielt gëtt aus Siicht vun de Schüler a Studenten. Am Ganze goufe 25 Zäitzeien interviewt, dovun dräi Fraen.
Fräi Software
Kommerzialiséierung
Bei der fräier Software steet d'Fräiheet am Mëttelpunkt an net de Präis; all Benotzer steet et legal gesi fräi, mat senger Kopie vun der fräier Software ze maache wat e wëllt, egal wéi vill e bezuelt huet fir se ze kréien, an en däerf och e Profit domat maachen. Fräi Software bedeit net datt se net-kommerziell ass. E fräie Programm muss fir de kommerzielle Gebrauch, Entwécklung an Distributioun zu Verfügung stoen.
Sixty8
Ëm wat geet et am Film?
Ë. a. geet et ëm Maoisten, Hippien, d'Schülerzeitung Roud Wullmaus, d'Dany Cage Bar, d'Konsdrëffer Scheieren, de Planning familial, de Schülerstreik, asw.
Fräi Software
Kommerzialiséierung
D'fräi Software steet am Géigesaz zur proprietärer Software, bei där d'Entwéckler an d'Distributeure vun der Software den Endbenotzer hir Fräiheetsrechter explizitt entzéien, zum Beispill andeem se de Quelltext net mat ausliwweren oder de Vertrag e bestëmmte Gebrauch verbitt oder aschränkt.
Sixty8
Kritik
Pablo Chimienti, Le Quotidien: "Andy Bausch n'est ni journaliste ni historien, il peut donc se permettre d'être partial et de ne faire intervenir dans le film que d'anciens jeunes révoltés et personne ayant défendu l'ordre établi [...]. Un manque qui n'enlève cependant rien à l'intérêt de son projet. Reste qu'il faut aimer le style Bausch, avec ces entretiens à rallonge, ces présentations extrêmement sommaires des interlocuteurs, ces reconstitutions, ce montage rapide [...], un aspect extrêmement bavard et un côté décalé qui cherche toujours à faire rire."
Fräi Software
Ënnerscheed mat Open Source
Open-Source-Software ass esou gutt wéi dat selwecht wéi eng fräi Software, a bal all Open-Source-Software ass fräi Software. Den Haaptënnerscheed leit an der Ideologie hannert den zwee Konzepter. Open Source ass eng Entwécklungsmethod an hannert der fräier Software steet eng Sozialbeweegung. Fir déi Beweegung ass d'fräi Software eng ethesch Mussesaach, wëll nëmmen déi fräi Software de Benotzer hir Fräiheet géif garantéieren. D'Philosophie hannert Open Source dogéint këmmert sech nëmme mat der praktescher Fro, wéi een eng Software verbessere kann. Deemno wier net-fräi Software (proprietär Software) eng suboptimal Léisung. Fir d'Fräi-Software-Beweegung dogéint ass déi net-fräi Software e soziale Problem an d'Beweegen a Richtung fräi Software wier d'Léisung.
Software, déi fräi an Open Source ass, gëtt als Fräi an Open-Source-Software bezeechent.
Stade Municipal de Pétange
De Stade Municipal de Pétange oder just Stade Municipal ass e Foussballstadion an der Gemeng Péiteng, op deem d'Union Titus Péiteng trainéiert.
Sixty8
Kritik
Claude Wolf, Tageblatt: "Andy Bausch hat es wiederum hervorragend verstanden, die zeitgenössische Geschichte auf verständliche Weise aufzuarbeiten. Den Zeugen und Gestaltern jener Zeit spricht er aus dem Herzen, den nachfolgenden Generationen bringt er die Ereignisse auf anschauliche Art und Weise näher. So wie man sich Geschichtsunterricht vorstellt."
Stade Municipal de Pétange
E läit am Weste vu Péiteng an nërdlech vu Rolleng, beim Rond-Point Lamadelaine an direkt un der Kuer.
Zum Stadion zielen zwéin Terrainen, dovun ee mat enger iwwerdeckter Tribün.
Sixty8
Kritik
Renée Wagener, Radio 100,7 a Woxx: "Stëmmt also och hei de Sproch: „Geschicht gëtt vun deene geschriwwen, déi gewonnen hunn?” An dësem Fall also vun eelere Männer, déi ëmmer nach d'Muecht iwwert de gesellschaftlechen Discours hunn? Vläicht sollt een de Bléck ewech vum Andy Bausch senger Duerstellung vun der Welt riichten, da gesäit een, datt dat eng Pyrrhus-Victoire ass."
Mars Express
Ausrëschtung
Déi héichopléisend Stereokamera HRSC liwwert Biller mat enger Opléisung vu bis zu 10 Meter, aus deenen eng dräidimensional Marskaart erstallt ka ginn. Dofir huet se néng CCD-Zeilen, déi a verschiddene Wénkelen duerch déi selwecht Optik "kucken". Duerch d'Beweegung vun der Sond iwwer d'Uewerfläch entstinn 9 vollstänneg Biller, déi de Mars ënner verschiddene Bléckwénkelen duerstellen. Eng computertechnesch Veraarbechtung fabrizéiert doraus en dräidimensionalen Uewerflächemodell, Faarffiltere viru véier CCD-Zeilen erméiglechen eng faarweg Duerstellung. Bedéngt duerch Limitatioun vum Datentranfert-Taux a -Quanritéit gëtt meeschtens nëmmen ee vun de Sensoren mat der maximaler Opléisung bedriwwen, déi aner maache Biller mat enger zwee-, véier- oder aachtfach méi schlechter Opléisung. Well d'Faarffilteren no wëssenschaftleche Critèren erausgesicht goufen, ass et schwéier, domat Usiichten ze produzéieren, "wéi en Astronaut de Mars kucke géif". D'HRSC ass aktuell déi eenzeg Kamera vun enger Marssond, déi 3D-Faarfbiller vun der Uewerfläch ophuele kann; d'HiRISE vum Mars Reconnaissance Orbiter erlaabt nëmme schwaarzwäiss 3D-Biller.
Sixty8
Kritik
Danièle Wecker & Sonja Kmec, Forum: "[E]ng historesch Erklärung an Interpretatioun vun enger Epoche kritt een am Bausch sengem Sixty8 net presentéiert. An typescher Bausch-Manéier hëlt een als Spectateur hei éischter Deel un enger gehuewener Bistrosronn. Ee filmescht Stilmëttel wéi de Split Screen setzt d'Charakteren (d'Zäitzeien) zesummen an d'Bild, sou datt den Androck entsteet, si géifen op hier géigesäiteg Discourse reagéieren. Dat verstäerkt d'Gefill, et géif ee mat hinnen um Staminee ze sëtzen. Dat ass u sech net wierklech ee Problem, mee et verléisst een de Film awer e bëssi onschlësseg. Ëm wat goung et dann hei eigentlech?"
Mars Express
Ausrëschtung
D'Kamera gouf am Berliner Institut fir Planéitefuerschung vum DLR ënner FU-Professor Gerhard Neukum entwéckelt a bei Astrium zu Friedrichshafen gebaut.
Aner Moossinstrumnter wéi de Planetares Fourier-Spektrometer (kuerz PFS) sammelen Hiweiser iwwer d'Beschafenheet vun der Atmosphär. D'Mars-Radio-Science-Experiment MaRS erfuerscht d'Atmosphär, Ionosphär an d'Sonnekorona (kuckt Radio-Okkultatioun), liwwert Aussoen iwwer d'Marsuewerfläch an ënnersicht Gravitatiounsanomalien.
ASPERA-3 hat d'Missioun, méi iwwer d'Marsatmosphär an hir Interaktioun mam Sonnewand z'erfueren an d'Quelle vun der sougenannter ENAs (Energetic Neutral Atoms) um Mars z'ënnersichen. Ausserdeem hat ASPERA-3 d'Aufgab, Plasma an neutral Gase an der Ëmgéigend vum Mars z'analyséieren an ze kategoriséieren.
Wëssenschaftlech Erkenntnesser
Nom Ukommen um Mars an der Kalibréierung vun den Instrumenten huet d'Stereokamera HRSC ugefaangen, d'Uewerfläch ze kartograféieren. Dobäi konnt schonn eng Fläch opgezeechent ginn, déi méi grouss ass wéi Nordamerika. D'Gesamtfläch vum Mars entsprécht ongeféier der ganzer Landfläch vun der Äerd.
Duerch d'Miessinstrumentt OMEGA (Visible and Infrared Mineralogical Mapping Spectrometer) konnte grouss Deeler Waasseräis op der südlecher Polkap vum Mars nogewise ginn. Änlech Daten a méi klenger Qualitéit hat schonn 2001 déi amerikanesch Sond Mars Odyssey geliwwert.
Enn Mäerz 2004 huet d'ESA matgedeelt, datt de Mars Express mat Hëllef vu sengem Spektrometer Spuere vu Methan an der Marsatmosphär fonnt hätt. Obwue et nëmme ganz kleng Virkomme sinnl, stellt sech d'Fro, wéi dës Verbindung an d'Marsloft komme konnt. Methan entsteet souwuel bei vulkanesche Prozesser wéi och bei Verweesungsprozesser vun organrsche Materialien. Dofir kéint dës Entdeckung och e klengt Indiz fir eventuell existéierendes oder viru laanger Zäit existéierendes Liewen um Mars sinn, wat awer zum aktuellen Zäitpunkt nach Spekulatioun ass.
Enn November 2005 hunn Date vun OMEGA Beweismëttel dofir geliwwert, datt an der Fréizäit vum Mars grouss Iwwerschëss vu flëssegem Waasser op der Uewerfläch waren. Gläichzäiteg liwwert MARSIS Erkenntnesser dofir, datt ënner der Uewerfläch vun engem Marskrater méiglecherweis Waasseräis begruewen ass. No beim Nordpol gouf warscheinlech ee ronn 1 km décken Äispanzer ënner der Uewerfläch fonnt.
Am November 2008 goufe vun der vum DLR bedriwwenen héichopléisenden Stereokamera HRSC Fotoen am Gebitt vum Eumenides Dorsum (griech. Réck vun de Furien) westlech vun der Tharsis-Regioun gemaach, déi vill opfälleg Yardang-Strukture weisen, déi duerch Wanderosioun entstane sinn. Dës ginn Opschloss iwwer d'Dynamik vum Wand op der Marsuewerfläch; d'Dicht vun der Marsatmosphär ass nëmme 0,75 Prozent vun der Dicht vun der Äerdatmosphär op Miereshéicht. Änlech Strukture goufen duerch de Mars Express schonn méi dacks nogewisen, beispillsweis am Beräich vum Olympus Mons an, nieft den Tafelbierger, bei Aeolis Mensae.
Am Juli 2018 gouf bekannt, datt an der Géigend vum Südpol flëssegt Waasser ënner der Uewerfläch fonnt gouf.
Schalbach
Schalbach ass eng franséisch Gemeng am Departement Moselle an der Regioun Grand Est.
Galvani (Moundkrater)
De Galvani ass en Aschlagkrater um baussenzege westleche Rand vun der viischter Moundsäit, an ass dofir, wéinst der Libratioun net ze gesinn oder awer ganz staark verzunn. Hie läit westlech vum Oceanus Procellarum, südlech vum Volta a südwestlech vum Krater Repsold. Hien iwwerdeckt den nërdleche Rand vum staark erodéierte Rampli vum Gerard Q Outer.
Sergy (Aisne)
Sergy ass eng franséisch Gemeng am Departement Aisne an der Regioun Hauts-de-France.
John Carradine
Den John Carradine, gebuer als Richmond Reed Carradine de 5. Februar 1906 zu Greenwich Village, New York City a gestuerwen de 27. November 1988 zu Mailand, war en US-amerikanesche Schauspiller.
Hien huet a seng Carrière vun 1930 bis 1987 an iwwer 340 Kinos- an TV-Filmer matgespillt. Nieft ville Rollen a bëllege Genrefilmer war hien awer och a Filmer vu sou bekannte Regisseure wéi Michael Curtiz, John Ford, Otto Preminger, Jules Dassin, Elia Kazan a Francis Ford Coppola ze gesinn.
Hien ass de Papp vun de Schauspiller David Carradine, Robert Carradine a Keith Carradine.
Joost Mees
De Joost Mees ass e lëtzebuergesche Cricketspiller.
Vun 2011 bis 2012 war hien am Kader vun der lëtzebuergescher Cricketnationalekipp, an huet 10 Matcher fir d'Ekipp gespillt.
Piran Merkl
De Piran Merkl, gebuer den 29. August 1992, ass e lëtzebuergesche Cricketspiller.
Coulommes-et-Marqueny
Coulommes-et-Marqueny ass eng franséisch Gemeng an den Ardennen an der Regioun Grand Est.
Piran Merkl
Vun 2011 bis 2012 war hien am Kader vun der lëtzebuergescher Cricketnationalekipp, an huet 10 Matcher fir d'Ekipp gespillt.
Ausserhalb vum Sport ass de Merkl e Projetmanager.
Wladimir Michailowitsch Komarow
De Wladimir Michailowitsch Komarow (russesch: Владимир Михайлович Комаров); gebuer de 16. Mäerz 1927 zu Moskau a gestuerwen de 24. Abrëll 1967 am Oblast Orenburg, war e sowjetesche Kosmonaut an deen éischte Mënsch, dee bei enger Weltraummissioun gestuerwen ass.
Vun 1942 bis 1949 ass de Komarow an d'Moskauer Spezialschoul vun der Loftarméi gaangen, an uschléissend an d'Militärfligerschoul Bataisk. 1959 huet hien d'Ingenieurakademie vun der Loftarméi ofgeschloss.
1960 gouf hie fir déi éischt Kosmonautegrupp vun der Sowjetunioun ausgewielt.
Hie war mat der Walentina Jakowlewna Kiseljowa bestuet an hat mat hir zwee Kanner.
Woschod 1
Nodeem hien 1962 Ersatzmann fir de Pawel Popowitsch op Wostok 4 war, gouf 1964 de Fluch mat Woschod 1 seng éischt Missioun am Weltraum. Als Kommandant vu Raumschëffer hat hien de Ruffnumm „Rubin“.
Sojus 1
Den 23. Abrëll 1967 gouf d'Raumschëff Sojus 1 mam Komarow u Bord gestart. De Komarow hat wärend dem Fluch Funkgespréicher mam deemolege Premierminister Kossygin a senger Fra Walentina. Donieft huet hie Gréiss un d'sowjetescht Vollek geschéckt. No enger Rei vu Feelfunktioune vum neiaartege Raumschëff hat de Komarow de 24. Abrëll 1967 no 18 Äerdëmkreesungen d'Landumg ageleet. Leider ass de Fallschierm net opgaangen an de Komarow ass beim haarden Opschlag vu senger Kapsel gestuerwen.
Éierungen an Auszeechnungen
D'Urn vum Komarow gouf an der Kremlmauer zu Moskau bäigesat.
Den Asteroid (1836) Komarov, deen 1971 entdeckt gouf, souwéi e Krater um Äerdmound krute säin Numm, ausserdeem gouf e Kommunikatiounsschëff op den Numm Kosmonawt Wladimir Komarow gedeeft.
Alphonse Theis
Den Alphonse Theis, gebuer den 23. September 1930 zu Déifferdeng a gestuerwen de 17. November 1999 zu Alzeng, war e lëtzebuergesche Politiker (CSV).
Bei de Chamberwale vum 17. Juni 1984 ass hien an d'Chamber 'nogerëtscht' a gouf bei deene vun 1989 erëmgewielt an hie war bis zu sengem Doud Deputéierten an der Chamber.
1970 gouf hien an de Gemengerot vun Hesper gewielt an hie war vun 1976 bis zu sengem Doud Buergermeeschter vun der Gemeng Hesper. Him zu Éiere gouf de Stadion vun der Foussballequipp Swift Hesper Stade Alphonse Theis genannt.
Vun 1994 bis zu sengem Doud, war den Alphonse Theis Membre suppléant am Europarot.
Rockin' Warriors
Rockin' Warriors ass e lëtzebuergeschen Documentaire vum Andy Bausch aus dem Joer 1998.
Ëm wat geet et am Film?
De Film suivéiert indianesch Rockmuseker aus den USA an hire Reservater am Arizona, wärend Concerten an der Wüst vun New Mexico, an Däitschland an zu Lëtzebuerg. Et besteet aus Interviewen an direkten Opnamen, an nogestallten Zeenen aus dem Liewe vun de portraitéierte Kënschtler. Zu deenen zielen d'Buffy Sainte-Marie, den John Trudell, de Keith Secola, de Leader vun de Wild Band of Indians (eng Grupp vu iwwer 100 Museker, déi iwwer d'ganz USA verspreet sinn), an d'Songcatchers aus Seattle.
Filmproduktioun an Diffusioun
De Film gouf am Juli 1998 an der vum CNA organiséierter "Woch vum lëtzebuergeschen Documentaire" gewisen. E gouf och op engem amerindianesche Filmfestival an den USA gewisen.
Rockin' Warriors gouf och op der Woch vum Lëtzebuerger Dokumentarfilm gewisen, déi 1998 vu Samsa Film an dem CNA organiséiert gouf.
De Film ass am Dezember 1999 op Kassett (VHS) op de Maart komm, als Deel vun der Rei "Films Made in Luxembourg" vum CNA. E krut eng "Aide à la distribution" am Héicht vu 600.000 Lëtzebuerger Frang vum Lëtzebuerger Filmfong.
Alphonse Beffort
Den Alphons Johann Peter (Alphonse) Beffort, gebuer de 14. Dezember 1886 an der Stad Lëtzebuerg a gestuerwen den 18. Abrëll 1966 am Rollengergronn, war e lëtzebuergesche Moler.
Den Alphonse Beffort war e Jong vum Händschefabrikant Johann Peter Beffort an der Barbara Orniack. Hie war e Schüler vum André Thyes. De Beffort huet bei der ARBED geschafft. Hie war och als Landschaftsmoler aktiv, hien huet am Aquarell an am Ueleg gemoolt a Gouachë gemaach. Hie war Member vum Cercle artistique de Luxembourg, wou hie vun 1918 bis 1965 un den alljärleche Salonen deelgeholl huet. 1936 hat hien eng Soloaussstellung am Festsall Lacaf zu Miersch, wou hien Uelegbiller vu Miersch an Emgéigend gewisen huet. De Gemengerot huet dunn decidéiert, säi Bild vum Méchelstuerm ze kafen.
Administration des douanes et accises
De Begrëff Administration des douanes et accises bezeechent:
John Dehner
De John Dehner gebuer als John Forkum den 23. November 1915 op Staten Island am Staat New York, a gestuerwen de 4. Februar 1992 zu Santa Barbara, (Kalifornien) war en US-amerikanesche Schauspiller.
Hien huet vun 1941 bis 1985 a bal 300 Filmer (Kino an TV) matgespillt, dorënner The Left Handed Gun vum Arthur Penn, Men of the West vum Anthony Mann, Scaramouche vum George Sidney an The Boys from Brazil vum Franklin J. Schaffner.
Richard Neale
De Richard Neale ass e lëtzebuergesche Cricketspiller.
Am Joer 2012 war hien am Kader vun der lëtzebuergescher Cricketnationalekipp, an huet 6 Matcher fir d'Ekipp gespillt.
Michael Parks
De Michael Parks, gebuer als Harry Samuel Parks de 24. Abrëll 1940 zu Corona a Kalifornien a gestuerwen den 9. Mee 2017 zu Los Angeles, war en US-amerikanesche Schauspiller.
Claude Nollier
Si krut an hirer kuerzer Filmkarriär Rollen a Filmer vu bekannte Regisseure wéi André Cayatte, John Huston, Julien Duvivier a Sacha Guitry.
Michael Parks
De Parks huet an iwwer 140 Kinos-an TV-Filmer matgespillt
The Roop
The Roop ass eng litauesch Museksgrupp vu Vilnius am Pop-Genre, déi 2014 gegrënnt gouf.
Si hätte Litauen mat hirem Lidd On Fire beim Eurovision Song Contest 2020 solle vertrieden, mee dee gouf wéinst der COVID-19-Pandemie ofgesot. D'Joer drop si si du beim Eurovision Song Contest 2021 zu Rotterdam mam Lidd Discoteque opgetrueden. D'Band koum an der Finall op déi 8. Plaz mat 220 Punkten.
Jeff Feller
De Jeff Feller, gebuer den 8. Januar 1991 zu Ettelbréck, ass e Lëtzebuerger Politiker an zanter de Gemengewale vum 9. Oktober 2011 Schäffe vun der Ärenzdallgemeng.
Vun 2011 bis 2015 war hie Generalsekretär vun de Jonken Demokraten (JDL).
Politesch Carrière
De Jeff Feller ass zanter 2009 Member an der DP a bei de Jonken Demokraten (JDL) aktiv.
Am Dezember 2011 ass hie Generalsekretär vun der JDL ginn, nodeem säi Virgänger demissionéiert huet. De 5. Mee 2012 ass hien eestëmmeg vum Nationalkongress zu Steesel a senger Funktioun bestätegt ginn a blouf bis 2015 op deem Posten.
An der DP ass hien am Comité vum Bezierk Norden, wou hien zanter Mee 2012 Sekretär ass, an am Comité Directeur vertrueden.
Gemengewalen 2011
Bei de Gemengewale vum 9. Oktober 2011 gouf hien an de Gemengerot vun der Ärenzdallgemeng gewielt.
Hie gouf dobäi mat 551 Stëmmen Éischtgewielten an der Walsektioun Miedernach an zweetgewielten an der ganzer Gemeng.
The Piano
The Piano ass en australesch-neiséilännesch-franséische Film vun der Jane Campion aus dem Joer 1993.
Ëm wat geet et am Film?
D'Ada, eng schottesch Witfra, kënnt, Mëtt 19. Joerhonnert, mat hirer Duechter an hirem Piano an Neiséiland un, wou s'e protestantesche Paschtouer bestuede soll, deen se virdrun nach ni gesinn hat. D'Ada ass stomm; mat hirem Meedche verstännegt si sech duerch eng Zeechesprooch; hir Gefiller dréckt si beim Pianospillen aus...
Premier League 2004/05
D'Saison 2004/05 war déi 13. Saison an der Premier League an zugläich déi 106. Éischtliga-Saison am englesche Foussball.
Um Spaweck
Site vun der Premier League
William Henry Finlay
De William Henry Finlay, gebuer de 17. Juni 1849 zu Liverpool, England a gestuerwen de 7. Dezember 1924 zu Kapstad, Südafrika war e südafrikaneschen Astronom.
Hie war éischten Assistent am Royal Observatoire zu Kapstad an de Joren 1873 bis 1898.
De 7. September 1882 war hien och deen éischten Astronom, deen de grousse Septemberkoméit (C/1882 R1) gesinn hat. Véier Joer méi spéit, de 26. September 1886 entdeckt hien dann nach de kuerzperiodesche Koméit 15P/Finlay, dee no him genannt gouf.
Sarraltroff
Sarraltroff ass eng franséisch Gemeng am Departement Moselle an der Regioun Grand Est.
Seringes-et-Nesles
Seringes-et-Nesles ass eng franséisch Gemeng am Departement Aisne an der Regioun Hauts-de-France.
Maskelyne (Moundkrater)
De Maskelyne ass en Aschlagkrater op der viischter Moundsäit um Flaachgebitt vum Mare Tranquillitatis, nordwestlech vum Krater Censorinus. D'Kraterform ass onreegelméisseg mat scharfem Rand, den Zentrum ass hiwweleg mat Rutschspueren.
De Krater gouf 1935 vun der I.A.U. nom engleschen Haffastronom Nevil Maskelyne genannt.
La bandera (Film)
La bandera ass e franséische Film vum Julien Duvivier aus dem Joer 1935 nom Roman mam selwechten Numm vum Pierre MacOrlan.
Ëm wat geet et am Film?
De Pierre Gilieth huet zu Paräis e Mann ermuert. Hie verléisst Frankräich an engagéiert sech an der spuenescher Legioun...
Alphonse Claude du Pasquier
De Barong Amour Alphonse Claude du Pasquier de Dommartin, gebuer den 30. Mäerz 1792 zu Iechternach, a gestuerwen den 1. Mee 1872, war e lëtzebuergeschen Industriellen a Schmelzhär.
Hien hat 1820 sengem Schwéierpapp, dem Joseph de Blochhausen, déi Colmer Schmelz an d'Schlass ofkaaft. 1845 huet en déi ganz Proprietéit un de Kinnek-Groussherzog Wëllem II. verkaaft.
Famill
De Claude du Pasquier war de Bouf vum Michel Ignace du Pasquier an deem senger Fra Marguerite Madelaine de Blair. Hien hat ee Brudder, de Charles Hippolyte du Pasquier.
Den 8. Oktober 1816 huet hie sech mat der Hyacinthe de Blochausen (1793-1843) bestuet an d'Koppel krut dräi Kanner.
Jean Mischo
De Jean Mischo, gebuer de 7. September 1938 zu Lëtzebuerg, gestuerwen den 10. Mee 2016, war e lëtzebuergesche Jurist an Diplomat.
Hie war vun 1986 bis 1991 a vun 1997 bis 2003 Avocat général um Europäesche Geriichtshaff.
Simone Feis
D'Simone Feis, gebuer 1981, ass eng lëtzebuergesch Historikerin a Conservatrice am Musée Dräi Eechelen.
No hirem Secondaire am Dikrecher Kolléisch huet d'Simone Feis zu Bréissel op der ULB zäitgenësseg Geschicht studéiert (Zweet Lizenz, oder MA, 2005). Hir Diplomaarbecht huet sech mat der Nazikollaboratioun zu Lëtzebuerg beschäftegt.
D'Simone Feis huet eng Zäit zu Miersch am nationale Literaturzentrum geschafft. Duerno ass si als Conservateur stagiaire an de Centre de documentation sur la forteresse de Luxembourg - Musée Dräi Eechelen komm. Mëttlerweil ass si do Conservateur.
Mihai Răzvan Ungureanu
De Mihai Răzvan Ungureanu, gebuer den 22. September 1968 zu Iași, ass e rumänesche Politiker an Historiker. Hie war vum 29. Dezember 2004 bis den 12. Mäerz 2007 rumäneschen Ausseminister. Den 9. Februar 2012 huet d'rumänescht Parlament hien zum Ministerpresident vu Rumänien gewielt. Mä schonn knapps dräi Méint drop, de 27. Abrëll 2012, gouf seng Regierung duerch e Mësstrauensvote no Kontroversen iwwer Spuermoossname gestierzt.
Liewen
Den Ungureanu huet op der Fakultéit fir Geschichtswëssenschaft a Philosophie op der Universitéit Alexandru Ioan Cuza Iași studéiert (Spezialisatioun: Geschicht vum Juddentum). Duerno war en tëscht 1998 an 2001 Staatssekretär am Ausseministère a vun 2003 bis 2004 delegéierte Coordinateur vun der South East European Cooperation Initiative (SECI) zu Wien.
Als Member vun der National-Liberaler Partei (Partidul Național Liberal), gouf en den 29. Dezember 2004 Ausseminister. De 4. Februar 2007 ass en zeréckgetrueden wéinst enger Affär vun zwéi Rumänen, déi am Irak festegeholl gi waren, an déi vun den Amerikaner virgeworf kritt haten, si wiere Spioune gewiescht. Doropshin gouf den Ungureanu Direkter vum rumänesche Geheimdéngscht Serviciul de Informații Externe. Dat selwecht Joer krut hien eng Professur fir modern rumänesch Geschicht op der Universitéit Bukarest.
Nom Récktrëtt vun der rumänescher Regierung, ufanks 2012, gouf hie vum rumänesche President Traian Băsescu domat chargéiert, eng Regierung ze forméieren. Den 9. Februar 2012 gouf den Ungureanu vum rumänesche Parlament mat 237 zu 2 Stëmmen zum Ministerpresident gewielt. Mä schonn knapps dräi Méint drop, de 27. Abrëll 2012, gouf seng Regierung duerch e Mësstrauensvote no Kontroversen iwwer Spuermesurë gestierzt.
De Mihai Răzvan Ungureanu ass bestuet an huet ee Jong.
Personal Computer
E Personal Computer, meeschtens einfach nëmme PC genannt, ass e multifunktionale Computer, deen duerch seng Gréisst, seng Fäegkeeten a säi Präis fir den individuelle Gebrauch gemaach ass. De PC ass geduecht, fir direkt vum Endbenotzer gebraucht ze ginn, am Géigesaz zu méi groussen a komplexe Computeren, déi vu méi wéi enger Persoun benotzt kënne ginn an déi vu Computerexperten oder -techniker gebraucht ginn.
An den 1960er hunn d'Besëtzer vun institutionellen a firmebedriwwe Computeren nach hir eege Computerprogrammer musse schreiwen, éier se domat schaffe konnten. PC-Benotzer kënnen dat nach ëmmer maachen, mee generell benotzen hir Betribssystemer gratis oder kommerziell Software, déi vun anere geschriwwe gouf an déi separat verkaaft oder distribuéiert gëtt.
Zënter den 1990er dominéieren d'Betribssystemer vu Microsoft (Microsoft Windows) an d'Hardware vun Intel de PC-Maart. Alternative zu Microsoft Windows sinn zum Beispill de macOS vun Apple an de gratis Linux.
D'Opkomme vu PCen an d'digital Revolutioun hunn d'Liewe vu de Mënschen iwwerall op der Welt signifikativ verännert.
Hans von Borsody
Den Hans von Borsody, gebuer als Hans Eduard Herbert von Borsody den 20. September 1929 zu Wien a gestuerwen de 4. November 2013 zu Kiel, war en däitsche Schauspiller.
Hien ass de Jong vum Filmregisseur Eduard von Borsody an de Papp vun de Schauspillerinnen Suzanne von Borsody a Cosima von Borsody
Beaumont-du-Périgord
Beaumont-du-Périgord ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2016 mat de Gemenge Labouquerie, Nojals-et-Clotte a Sainte-Sabine-Born, gehéiert s'als delegéiert Gemeng zu der neier Gemeng Beaumontois en Périgord
Medinaceli
Medinaceli ass eng Gemeng an der Provënz Soria an der Regioun Kastilien a Léon a Spuenien.
D'Gemeng huet 741 Awunner (Stand: 1. Januar 2016) an eng Fläch vun zirka 205 km².
Square de New-York
De Square de New York ass eng Plaz um Belair an der Stad Lëtzebuerg. Se läit südlech vun der Areler Strooss, vis-à-vis vun der Rollengergrënnecherstrooss a mécht d'Verbindung mam Kräizgrënnchen.
Bis elo (2016) gouf just en Deel tëscht der Rue de Rollingergrund an der Route d'Arlon bebaut. Dat ass déi haiteg Rue du Charly.
Geschicht
Déi eenzel Louse ronderëm de Square de New Yor k gehéiere zu engem Areal fir dee schonn zanter 1993 en éischte Bebauungsplang vum Architekt Michel Franck virlouch, deen awer an de Joren duerno ëmmer erëm ugepasst gouf, absënns well de Gemengerot Bedenken hat wat de Volume vun de Bauten an hir Aglidderung an dat urbaant Ëmfeld ugaangen ass.
2006 ass du vum britteschen Architektebüro Chapman Taylor en neie Projet ausgeschafft ginn, deen awer och erëm huet missen ëmgeännert ginn. Dobäi ass z. B. déi geplangt Verbindungsstrooss - als Verlängerung vum Kräizgrënnche bis op de Boulevard Grande-Duchesse Charlotte - ewechgefall. An d'Plaz gouf dunn de Square de New York ugeluecht.
Um Spaweck
Robert L. Philippart, 2011, Stadtviertel Belair - Wo einst Kühe grasten und Schornsteine qualmten ons stad 98: 6.
Vézilly
Vézilly ass eng franséisch Gemeng am Departement Aisne an der Regioun Hauts-de-France.
Edelgas
D'Edelgase sinn eng Grupp vun de cheemeschen Elementer. Siwen Elementer sinn Edelgasen: Helium, Neon, Argon, Krypton, Xenon, Radon an dat kënschtlech hiergestalten Ununoctium. Am Periodesystem vun den Elementer si se riets. Lénks vun den Edelgase sinn d'Halogenen.
Nationalpolitische Erziehungsanstalt Kolmar-Berg
Ënner der Bezeechnung Nationalpolitische Erziehungsanstalt Kolmar-Berg gouf eng Eliteschoul fir Meedercher tëscht 1941 an 1944 vum däitsche Besatzer zu Colmer-Bierg am Schlass bedriwwen.
Den 9. Februar 1941 huet de Gauleiter Gustav Simon op enger Grosskundgebung duergeluecht, wéi am Kader vun enger "Vereinheitlichung des volksdeutschen Raumes im Westen" Lëtzebuerg ideologesch, wirtschaftlech a kulturell an de "Gau Moselland" sollt integréiert ginn. Als eng Mesure dozou huet hien ë. a. ugekënnegt, eng "Napola" (Nationalpolitische Erziehungsanstalt) zu Colmer-Bierg anzeriichten.
Dës Institutioun gouf den 22. Abrëll 1941 gegrënnt, mat ufanks enger Direktesch, der Hedwig List, an dräi Enseignanten (1942 waren et der sechs, 1943 zéng). Et huet sech dobäi ëm eng Oberschule fir Meedercher gehandelt, wou de Schwéierpunkt op sproochlecher an hauswirtschaftlecher Formatioun louch. D'Schülerinnen, bal alles Däitscher, déi och Member vum Bund Deutscher Mädel waren, waren do am Pensionat.
Am Schlass Bierg, dat zanter dem 10. Mee 1940 eidel stoung, gouf villes ëmgebaut, a wéi déi Däitsch nees fort waren, waren och déi meescht Konschtwierker a Miwwele verschwonnen. D'Miwwele goufe geklaut an am Reich verklappt.
Den 28. August 1944, wéi d'Amerikanesch Arméi ëmmer méi no koum, goufen déi däitsch Schülerinnen an dat däitscht Léierpersonal fir d'éischt an d'Haaptquartéier, d'Schlass Bensberg zu Bergisch Gladbach bei Köln, a Sécherheet bruecht, duerno, wéi et och do kritesch gouf, op d'Insel Reichenau um Konstanzer Séi.
Edwin Van der Sar
Den Edwin Van der Sar, gebuer den 29. Oktober 1970 zu Voorhout, ass en hollännesche Foussballgolkipp. Zur Zäit ass hie beim englesche Veräi Manchester United aktiv. Hien ass 198 cm grouss.
Carrière
Seng Carrière als Golkipp huet de Van der Sar bei Foreholte, engem klenge Foussballsclub vu Voorhout ugefaangen. Duerno huet hie bei de VV Noordvijk gewiesselt, wou hie vum Manager vun Ajax Amsterdam entdeckt gouf. Beim Ajax war hien zanter der Saison 1992/93 fest agestallt. Si koumen zweemol an d'Finall vun der UEFA Champions League (1995 an 1996), hunn allerdéngs nëmmen eng Kéier gewonnen. An der Finall 1996 konnt de Van der Sar deen entscheedenden Eelefmeterschoss net halen. An engem Match géint de Graafschap huet hie mat engem Eelefmeter säi bis elo eenzege Gol an engem offizielle Match geschoss.
1999 ass hie bei Juventus Turin gewiesselt. Allerdéngs waren den Trainer an d'Fans mat senger Leeschtung am Gol guer net zefridden, wouropshin hien 2 Joer méi spéit an engem Transfert un den FC Fulham verkaaft gouf. Hie war deen éischten, a bis elo (2010), och de leschten net-italieenesche Golkipp bei der Juve. Beim FC Fulham huet hie 4 Joer gespillt, hat allerdéngs net immens vill Erfolleg mat senger Ekipp, si hunn an deene 4 Joer nëmmen ee bedeitenden Titel gewonnen. 2005 ass hien du bei de Manchester United F.C. gewiesselt, wou hien haut nach aktiv as. Dat ass säi warscheinlech erfollegräichste Club. An der Premier League hat hien an iwwer 1300 offizielle Spillminutte kee Géigegol eragelooss, wat fir eng kuerz Zeit de Rekord war.
An der Finall vun der Champions League 2008 géint den Chelsea F.C. huet hien den entscheedenden Eelefmeter vum Nicolas Anelka gehalen. Hien ass en allgemeng geschätzte Golkipp, zumools wann et ëm Eelefmetere geet. E steet no enger Verlängerung vun engem Joer nach bis 2011 bei Manchester ënner Kontrakt.
Privatliewen
Den Edwin Van der Sar ass säit 2006 bestuet an huet 2 Kanner.
Veräiner als Profi
Stand: 10. Abrëll 2010 Nëmme Liga-Matcher
Givry (Ardennes)
Givry ass eng franséisch Gemeng an den Ardennen an der Regioun Grand Est am Dall vun der Aisne an um Canal des Ardennes.
Kapell Éimereng
D'Kapell zu Éimereng ass eng kathoulesch Kapell déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Schengen gehéiert.
Se ass der Tréischterin am Leed geweit.
Se steet am Duerfzentrum un der Haaptstrooss (rue de l'Église).
Zur fréierer Par Elveng gehéiert ausser der Kapell vun Éimereng och nach d'Kierch vun Elveng.
Geschicht
D'Kapell gouf nom Zweete Weltkrich als Monument fir déi Gefalen aus der Par Elweng-Éimereng gebaut an duerch fräiwëlleg Spende vun den Awunner vun der Par finanzéiert. Zugläich war et e Merci fir de besonnesche Schutz duerch d'Muttergottes, Tréischterin am Leed. Se gouf den 3. Oktober 1948 vum Paschtouer Michaely vun Elveng ageweit.
No enger Renovéierung am Joer 1978 gouf de 26. November vum Bëschof Jean Hengen den neien Altor, den Tabernakel an eng Statu vum hellege Jousef geseent.
Am Joer 2009 ass de Banneraum vun der Kapell besonnesch am technesche Beräich (Heizung, Beliichtung, Miwwelen) renovéiert ginn.
Rousekranzpressessioun
Den 1. Sonndeg am Oktober, dem Rousekranzsonndeg, ass d'Kapell zu Éimereng d'Zil vun enger Rousekranzpressessioun, déi vun Elweng ausgeet. Den Ursprong vun der Pressessioun ass e Verspriechen dat d'Awunner vun Elweng an Éimereng am Krich ginn hunn.
Bannenan
D'Molerei op der Réckwand vum Chouer gouf 1948 vum Nicolas Brücher ausgefouert.
Sophie Chotek
D'Sophie Maria Josephine Albina Gräfin Chotek vu Chotkowa a Wognin, gebuer den 1. Mäerz 1868 zu Stuttgart a gestuerwen den 28. Juni 1914 zu Sarajevo), bestuet Fürstin vun Hohenberg (zanter 1909: Herzogin vun Hohenberg) war eng béimesch Adeleg, a Fra vum éisträicheschen Ierfprënz Franz Ferdinand. Si gouf mat him zesummen Affer vum Attentat vu Sarajevo, dat den Éischte Weltkrich ausgeléist huet.
Liewen
D'Sophie war d'Duechter vum béimeschen Diplomat Bohuslaw Graf Chotek von Chotkow und Wognin a senger Fra Wilhelmine Gräfin Kinsky von Wchinitz und Tettau. Si war dat fënneft vun aacht Kanner.
Ëm 1896 huet si zu Prag op engem Bal de Äerzherzog Franz Ferdinand vun Éisträich kenne geléiert. Hir Bezéiung gouf bis 1899 geheim gehalen, well se hanner de Kulissen als net "standesgeméiss" ugesi gouf.
Si hu sech den 1. Juli 1900 zu Reichstadt bestuet. D'Bedingung war, datt d'Sophie fir sech an hir gemeinsam Kanner op den Troun huet misse verzichten. En Deel vun der Keeserfamill war net op der Hochzäitsfeier dobäi. D'Sophie krut vum Keeser Franz Joseph I. den Titel "Fürstin vun Hohenberg" iwwerdroen (1909 "Herzogin vun Hohenberg", si konnt vun do u mat Altesse ugeriet ginn).
Den 28. Juni 1914 sinn d'Sophie an de Franz Ferdinand zu Sarajevo bei engem Attentat vum serbeschen Nationalist Gavrilo Princip, dee Member vun der Schwaarzer Hand war, erschoss ginn. Dëst war leschtendlech den Ausléiser vum Ausbroch vum Éischte Weltkrich.
Saint-Jean-de-Bassel
Saint-Jean-de-Bassel ass eng franséisch Gemeng am Departement Moselle an der Regioun Grand Est.
Sophie Chotek
Liewen
D'Koppel hat dräi Kanner:
Shoemaker-Levy 9
De Shoemaker-Levy 9 (kuerz och SL9) krut säin Numm, well et den néngte kuerzperiodesche Koméit war, dee vun der Carolyn an dem Eugene Shoemaker zesumme mam David H. Levy entdeckt gouf. Seng offiziell Bezeechnung ass D/1993 F2 (Shoemaker-Levy). Den „D“ a senger Bezeechnung steet fir d'Englesch „disappeared“ („verschwonnen“) a weist un, datt de Koméit net méi existéiert. Seng Brochstécker sinn am Summer 1994 op de Planéit Jupiter opgeschloen.
Gino Cervi
Den Gino Cervi, gebuer als Luigi Cervi den 3. Mee 1901 zu Bologna a gestuerwen den 3. Januar 1974 zu Punta Ala, war en italieenesche Schauspiller.
An den 1920er Joren huet den Gino Cervi seng Theatercarrière ugefaangen a vun den 1930er Joren un war hien och beim Film als Schauspiller aktiv.
Hien ass de Papp vum Filmregisseur an Dréibuchauteur Tonino Cervi.
Shoemaker-Levy 9
Entdeckung
De Koméit gouf fir d'éischt op enger Foto nogewisen, déi de 24. Mäerz 1993 mat engem 46-cm-Schmidt-Teleskop um Palomar-Observatoire a Kalifornien opgeholl gouf. De Japaner Syuichi Nakano hat deen erwaarten Zesummestouss als Éischte virausgesot. D'Observatioun gouf an der Folleg vun aneren Astronome bestätegt. Et gouf séier kloer, datt et sech ëm en ongewéinleche Koméit handele géif: Hie war zimmlech no bei de Planéit Jupiter komm a war an ettlech Fragmenter zerbrach.
Ëmlafbunn
Warscheinlech war de Koméit scho wärend der 1960er Joren ënner staark déi Gravitatiounskraaft vum Jupiter komm, a gouf sou als Quasisatellit an eng staark elliptesch Bunn ëm de Planéit Jupiter gezwongen. An der Folleg passéiert hien am Juli 1992 de Jupiter bannent der Roche-Grenz. Opgrond vun der Gezäitekraaft ass de Koméit, deen ufanks en Duerchmiesser vu ronn 4 km hat, zerbrach,, an 21 Fragmenter tëscht 50 an 1000 m Gréisst, déi sech op enger e puer Millioune Kilometer laanger Ketten opreiten. Fir d'Ënnersich goufen d'Fragmenter mat de Buschtawen „A“ bis „W“ bezeechent. (D'Buschtawen „I“ an „O“ goufe wéinst hirem Glach mat den Zifferen „1“ an „0“ net gebraucht.)
Duerch de Rendez-vous mam Jupiter krut d'Bunn vum Koméit grouss Stéierungen. Déi an der Tabell opgelëschte Bunnelementer beschreiwen d'Ëmlafbunn vum Koméit am Mee 1993 aus heliozentrescher Siicht: Mat enger grousser Hallefachs vu 5,16 AE, enger Exzentrizitéit vun 0,07 an enger Bunnschréi vun 1,4° huet d'Bunn där vum Jupiter (grouss Hallefachs 5,20; Exzentrizitéit 0,05; Bunnschréi 1,3°) opfälleg geglach. Aus Siicht vum Jupiter hat sech de Koméit op enger staark elliptescher Bunn (Exzentrizitéit > 0,99) am Ofstand vu bis zu 0,33 AE ëm de Planéit beweegt.
Nëmmen zwéi Méint no senger Entdeckung hat d'Bunnbestëmmung den Astronome gewisen, datt d'Koméitestécker am Juli 1994 op de Planéit treffe géifen.
Aschléi um Jupiter
Tëscht dem 16. Juli an dem 22. Juli 1994 waren d'Brochstécker vum Koméit Shoemaker-Levy 9 an d'südlech Hemisphär vum Jupiter mat enger Vitess vu 60 km/s opgeschloen an haten dobäi d'Energie vu 50 Milliounen Hiroshima-Bommen (déi eng Sprengkraaft vu zirka 13 kT TNT hat) fräigesat. Dat war déi éischt Kéier, datt eng Kollisioun vun zwéi Kierper vum Sonnesystem an d'Auswierkunge vu sou engem Impakt direkt observéiert konnte ginn.
Obschonn d'Aschlagplazen aus Siicht vun der Äerd knapps hanner dem Jupiter-„Rand“ louchen a sou net direkt ze gesi waren, konnten d'Astronome sougenannt Plumen, waarm Gasblose bal wéi en Atompilz iwwer dem Rand vum Jupiter gesinn. Duerch déi séier Rotatioun vum Jupiter goufen d'Aschlagplazen nëmmen e puer Minutte no den Impakter vun der Äerd aus gesinn. Et hat sech gewisen, datt se donkel Flecke mat Duerchmiesser bis zu 12.000 km an der Atmosphär vum Jupiter hannerlooss haten, déi iwwer Méint ewech ze gesi waren.
Eenzeg d'Raumsond Galileo konnt aus enger Distanz vun 1,6 AE d'Impakter direkt observéieren. Duerch eng futtis Parabolantenn waren d'Kapazitéite vun der Raumsond fir d'Dateniwwerdroung leider limitéiert, an et konnten net all Moosswäerter op d'Äerd iwwermëttelt ginn.
An de Spektre vun de Plumë goufe grouss Deeler vu molekularem Schwiefel (S2) a Kuelestoffdisulfid (CS2) fonnt, méi wéi duerch d'Explosioun vun engem vergläichswäis klenge Koméitekär hätte fräigesat kënne ginn. Den Urspronk gëtt an de Déifte vun den Atmosphärschichte vum Jupiter ugeholl. Weider nogewise Molekülle si Kuelestoffmonoxid (CO), Ammoniak (NH3) a Schwiefelwaasserstoff (H2S). Och Emissiounslinne vun Eisen, Magnesium an Silizium goufen observéiert. D'Hëtzt vun den Explosioune muss also duergaange sinn, fir d'Metaller ze verdämpen. Waasser gouf a klenge Moossen observéiert.
Dréischeif
Eng Dréischeif ass eng technesch Installatioun op der Eisebunn fir Lokomotiven ze dréinen.
Fréier, wéi d'Lokomotiven nach keng zwéi Führerstänn haten, hu se dacks misse gedréint ginn. Haut, mat Lokomotiven déi op béide Käpp e Führerstand hunn, ass en Dréine seelen an deelweis souguer iwwerflësseg ginn.
Am Stadter Triage gëtt et zwou där Dréischeiwen.
Slawesch Sproochen
D'Slawesch Sproochen sinn eng grouss Grupp vu Sproochen, déi an Zentaleuropa, Osteuropa an am russeschen Deel vun Asien geschwat ginn. Si gehéieren zu den indoeuropäesche Sproochen, méi genee zur Grupp vun de Satem-Sproochen. Si bestinn aus dräi Äscht: d'ostslawesch, d'westslawesch an d'südslawesch Grupp. Zesummen hunn d'slawesch Sproochen ëm déi 300 Millioune Spriecher, wouvun nobäi d'Hallschent (zirka 145 Mio.) Russesch als Mammesprooch huet.
Si gi charakteriséiert vun enger syntheetescher Grammaire. Wéi am Lëtzebuergesche gëtt et männlech, weiblech a sächlech Wierder, déi allerdéngs an de meeschte Sproochen a sechs oder siwe Fäll deklinéiert ginn. Ausserdeem hunn d'Substantiver, d'Pronomen an d'Verben an alle moderne slawesche Sproochen d'Eenzuel an d'Méizuel, am Uewer- an Niddersorbeschen an am Sloweenesche gëtt et och eng Zweezuel. Verbe gi konjugéiert an hu souwuel Zäite wéi och Aspekter.
Déi éischt geschriwwe slawesch Sprooch war d'Alslawesch oder Alkiercheslawesch, déi sech spéiderhi weiderentwéckelt huet an d'Kiercheslawesch. Meeschtens ginn dës Sproochen zu de südslawesche Sprooche gerechent.
D'Serbesch an d'ostslawesch a südostslawesch Sprooche gi mam Kyrilleschen Alphabet geschriwwen, d'westslawesch a südwestslawesch Sprooche mam Laténgeschen Alphabet.
Klassifikatioun
Ausser dësen natierleche Sprooche gëtt et och d'Russenorsk (eng ausgestuerwe russesch-norwegesch Pidginsprooch) an d'Interslawesch (eng panslawesch Plangsprooch, entwéckelt fir d'Kommunikatioun tëschent Slawe vu verschiddenen Nationalitéiten).
Beispilltext
Universal Deklaratioun vun de Mënscherechter, Artikel 1 (Quell: omniglot.com):
WASP-2
De WASP-2 ass e Stär, dee ronn 130 Parsec (zirka 420 Liichtjoer) vun eis ewech läit. Hie gëtt vun engem Exoplanéit ëmkreest. De Stär läit am Stärebild Delphinus. Säi Spektraltyp ass K1 V an hien huet eng visuell Magnitude vun 12 mag.
De Planéit
Well sech stänneg d'Zuel vun den nei entdeckten Exoplanéiten ännert, gi keng weider Eegennimm fir dës Objete verginn. Dofir heescht de Planéit, deen de WASP-2 ëmkreest einfach "b", also WASP-2b. De WASP-2b huet op d'mannst 88 % vun der Jupitermass an huet ongeféier de selwechte Radius wéi de Jupiter a brauch fir d'Ëmkreesung vu sengem Stär eppes méi wéi zwéin Deeg. Well eng direkt Observatioun vum Planéit wéinst der grousser Distanz an dem héijen Hellegkeetsënnerscheed mat sengem Stär net mat haitegen technesche Mëttele méiglech ass, sinn déi meescht Gréisste Mindest- resp. Maximalgréissten.
Ingrida Šimonytė
D'Ingrida Šimonytė, gebuer de 15. November 1974 zu Vilnius, ass eng litauesch Ekonomistin a Politikerin. Si ass zanter dem 11. Dezember 2020, als Suite vun de Parlamentswalen am November 2020, Premierministesch vu Litauen.
Helike (Mound)
Den Helike (oder Jupiter XLV) ass ee vun de klenge Mounde vum Planéit Jupiter.
Ingrida Šimonytė
D'Ingrida Šimonytė huet op der Universitéit Vilnius e Masterstudium an der Ekonomie gemaach. Vun 1997 un huet si am litauesche Finanzministère geschafft, wou se 2002 Direktesch am Service fir Steiere gouf. Dono gouf se Ministeriumssekretärin. Vun 2009 bis 2012 war d'Šimonytė litauesch Finanzministesch an der Regierung Kubilius II.
Helike (Mound)
Entdeckung
Den Helike gouf de 6. Februar 2003 vun Astronome vum astronomeschen Institut vun der Universitéit vun Hawaii entdeckt. Hie krut déi virleefeg Bezeechnung S/2003 J 6, a gouf den 30. Mäerz 2005 vun der Internationaler Astronomescher Unioun offiziell no der anticker griichescher Stad Helike genannt.
Ingrida Šimonytė
Vun 2013 bis 2016 war si Lektorin fir Ekonomie op der Fakultéit fir Mathematik an Informatik vun der Vilniaus Universitetas, a wärend där selwechter Period och Vizepresidentin vun der litauescher Zentralbank (Lietuvos bankas).
Helike (Mound)
Bunndaten
Den Helike kreest op enger mëttlerer Distanz vun 21.263.000 km a 634 Deeg an 19 Stonnen ëm de Jupiter. D'Bunn huet eng Exzentrizitéit vun 0,156. Mat enger Schréi vun 154,8° géint de lokale Laplace-Plang ass d'Bunn retrograd, d. h. de Mound beweegt sech géint d'Rotatiounsrichtung vum Jupiter ëm de Planéit.
Ingrida Šimonytė
Am Oktober 2016 gouf si fir d'TS-LKD als Deputéiert an d'litauescht Parlament Seimas gewielt, a war bei deene vum 11. Oktober 2020 Spëtzekandidatin vun der TS-LKD. Als Resultat koum et zu enger Koalitioun vun hirer Partei mat der Liberaler Beweegung an der Fräiheetspartei. Si selwer gouf de 25. November 2020 als Premierministesch ernannt, an den 11. Dezember mat hirer Regierung vereedegt.
Helike (Mound)
Bunndaten
Wéinst senge Bunneegenschafte gëtt den Helike zu der Ananke-Grupp, genannt nom Jupitermound Ananke, gezielt.
HaaptsäitBléck/Archiver 2012
{| align=center width=100% cellspacing=0 cellpadding=10
Ingrida Šimonytė
2018 hat si och bei de Presidentschaftswale kandidéiert. Si krut zwar am 1. Tour déi meescht Stëmme vun alle Kandidaten, war awer am 2. Tour dem Gitanas Nausėda ënnerleeën.
HaaptsäitBléck/Archiver 2012
2012
Schabloun:Bléck 2012 2
Schabloun:Bléck 2012 3
Schabloun:Bléck 2012 4